Untold 2022. Prețuri de la 10.000 de lei pentru cazare.
Untold 2022 va fi organizat între 4 și 7 august. Biletele cele mai scumpe la Untold 2022: 350 de euro, la VIP. 35 de milioane de euro a câștigat Clujul după Untold 2021.
Cel mai mare festival din sud-estul Europei, Untold, va aduce şi în acest an, la Cluj, zeci de mii de străini, dar şi români din toate colţurile ţării. UNTOLD își va deschide porțile între 4 și 7 august, iar timp de 4 zile și 4 nopți, sute de mii de fani din întreaga lume vor păși în tărâmul magic din Cluj-Napoca să se distreze alături de cei mai buni artiști ai momentului.Datorită notorietății sale, ultimele tichete la Untold 2022 s-au vândut rapid și au costat între 129 de euro şi 340 de euro + taxe. În următoarea perioadă vor fi scoase la vânzare alte câteva zeci de mii de tichete.Cazarea dă bătăi de cap participanților la UntoldPrețul biletului nu este singura cheltuială pe care trebuie să o suporte cei care vor să participe la Untold. Deși este abia luna februarie și încă nu se știe cine va cânta la ediția cu numărul șapte, 90% dintre locurile de cazare sunt, deja, epuizate, iar cine nu a prins, încă, loc trebuie sa scoata bani grei. Spre exemplu, o cameră de hotel de 3 stele, de lângă un centru comercial, a ajuns să coste 43.611 lei, preţul fiind doar pentru trei nopți de cazare, în condițiile în care festivalul ține patru nopți.Tot în Cluj-Napoca sunt apartamente la 24.480 de lei (cu un dormitor), situate la 3,3 kilometri de centru sau la 21.000 de lei, un apartament cu trei dormitoare.Un clujean, care îşi închiria casa cu 47.000 de lei, a decis să facă o reducere de 17.000 de lei faţă de oferta iniţială şi închiriază, acum, cu 30.000.Pentru două camere, în Cluj-Napoca, la cele 3 nopți, prețurile variază între 10.000 și 25.000 de de lei.Untold 2021În 2021, UNTOLD a fost singurul mare festival de muzică din Uniunea Europeană și a adus, în România, cel mai bun line-up al anului. Peste 200 de artiști și DJ-i de top, printre care David Guetta, Martin Garrix, Alok, Afrojack, DJ Snake, Lost Frequencies și Steve Aoki, au urcat pe scena principală a festivalului, nerăbdători să-și revadă fanii.Cei aproape 300.000 de participanți, veniți din peste 100 de țări ale lumii, s-au putut bucura, din nou, de libertatea și emoția de a fi împreună la un eveniment de amploare.